b'\n_START_ARTICLE_\nAirijos transportas\n_START_PARAGRAPH_\nDid\xc5\xbeioji dalis Airijos transporto sistemos yra visuomenin\xc4\x97. Keli\xc5\xb3 tinklas \xc5\xa0iaur\xc4\x97s Airijoje ir Airijos Respublikoje vystomas atskirai, o gele\xc5\xbeinkeli\xc5\xb3\xc2\xa0\xe2\x80\x93 i\xc5\xa1vien._NEWLINE_\xc5\xa0iaur\xc4\x97s Airijoje keliai ir gele\xc5\xbeinkeli\xc5\xb3 tinklas yra valstybiniai. Regioninio vystymosi departamentas yra atsakingas u\xc5\xbe keli\xc5\xb3 ir gele\xc5\xbeinkeli\xc5\xb3 transport\xc4\x85, ta\xc4\x8diau, kadangi \xc5\xa0iaur\xc4\x97s Airijos asambl\xc4\x97jos darbas yra nutrauktas, tai \xc5\xa1ios funkcijos atliekamos tiesiogiai i\xc5\xa1 Londono.\n_START_SECTION_\nKeliai\n_START_PARAGRAPH_\nAirijoje yra 117 318\xc2\xa0km keli\xc5\xb3 (i\xc5\xa1 kuri\xc5\xb3\xc2\xa0\xe2\x80\x93 325\xc2\xa0km greitkeliai). Airijos keliai jungia pagrindinius miestus (Dublin\xc4\x85, Kork\xc4\x85, Golv\xc4\x97j\xc5\xb3, Limerik\xc4\x85 ir t. t.). Airijoje eismas vyksta kaire kelio puse.'